**ПРАВИЛНИК**

**ЗА ИЗМЕНЕНИЕ И ДОПЪЛНЕНИЕ НА ПРАВИЛНИК**

**ЗА УСТРОЙСТВОТО И ДЕЙНОСТТА НА ОП „ЖИЛФОНД“, ПРИЕТ С РЕШЕНИЕ №403 ОТ 25.10.2006Г. НА ОБЩИНСКИ СЪВЕТ ПЛОВДИВ,**

**ПОСЛЕДНО ИЗМЕНЕН И ДОПЪЛНЕН С РОС №249 ОТ 19.06.2018Г.**

**ВНОСИТЕЛ: РОЗАЛИН ПЕТКОВ - ЗАМ. КМЕТ ОИЗЕУО НА ОБЩИНА ПЛОВДИВ**

***Проект***

Съгласно чл. 26, ал. 4 от Закона за нормативните актове, в законоустановения срок от 30 дни, община Пловдив чрез настоящото публикуване предоставя възможност на заинтересованите лица да направят своите предложения и становища по проекта на Правилника на е-mаil адрес: pno@abv.bg или в деловодството на община Пловдив, пл. „Стефан Стамболов” № 1.

**МОТИВИ**

**ОБОСНОВКА ЗА КОНКРЕТНАТА НЕОБХОДИМОСТ ОТ ПРИЕМАНЕ НА ПРАВИЛНИК ЗА ИЗМЕНЕНИЕ И ДОПЪЛНЕНИЕ НА ПРАВИЛНИК ЗА УСТРОЙСТВОТО И ДЕЙНОСТТА НА ОП „ЖИЛФОНД”.**

**Причини, които налагат приемането на Правилника за изменение и допълнение на Правилник за устройството и дейността на ОП „Жилфонд“:** поради настъпилите изменения в активите на ОП „Жилфонд“ през 2018г. е необходимо да бъде актуализиран описът на предоставеното за управление имущество по Приложение №2 към Правилника.

В тази връзка, предприятието е представило актуализирано Приложение №2 към Правилника към 31.12.2018г., в изпълнение на разпоредбите на чл.3, ал.9 и ал. 11 от Раздел ІІ,§2 от Раздел VІІ от Наредбата за създаване, управление и дейността на общинските предприятия по гл.VІ от ЗОС.

В описа на имуществото по групи сметки към 31.12.2018г. са настъпили следните промени, съгласно представената подробна справка за движението на активи:

1. *Новопридобити и новозакупени ДМА и НДА*: Сметка 2032 „Жил. сгради, общежития и апартаменти“ – промяна на балансова стойност на ДМА от 120 163 616,97лв. на **116 671 645,81лв**., в т.ч. новопридобити – 926 649,60лв.; преоценка в посока увеличение 163 700,63лв.; преоценка в посока намаление – 118 104,30лв.; амортизация – 2 717 628,04лв.; отписани – 1 746 589,05лв.; Сметка 2041 „Компютри и хард. оборудване“ – промяна в посока увеличение /закупен преносим компютър/ с 834,00 лв. /преносим компютър/ и посока намаление /амортизации/ с 1 055,75лв.; Сметка 2060 „Стопански инвентар“ – промяна в посока увеличение /закупен инвентар/ с 1 948,80лв. и в посока намаление /амортизации/ с 187,08лв.; Сметка 2101 „Програмни продукти и лицензи“ - промяна в посока увеличение с 2 160лв. и в посока намаление /амортизации/ с 8 360,97лв.; Сметка 2201 „Земи гори и насаждения“ – промяна на балансова стойност от 2 042,66лв. на 23 342,66лв. /със Заповед на Кмета на Община Пловдив №17 ОА3173/21.12.2017г. е предоставен за ползване недвижим имот – публична общинска собственост, находящ се на ул. „Ясна поляна“ и представляващ част от сграда – архив, работилница, баня и тоалетна/.
2. *Увеличение/намаление/отписване на активи и начислена амортизация:* Сметка 2010 „Прилежащи към сгради земи“ – промяна на балансова стойност от 1 539 649,32лв. на **1 331 168,86лв**. /включва преоценка на прилежаща земя в посока увеличение 49 541,19 лв.; преоценка в посока намаление 113 661,60лв. и отписани активи на стойност 144 360,05лв./; Сметка 2031“Административни сгради“ – промяна на балансова стойност от 879 242,90лв. на 866 073,06лв., поради начислена амортизация 16 169,84лв.; Сметка 2038 „Почивни станции“ - промяна на балансова стойност от 32 354,51лв. на 31 234,05лв., поради начислена амортизация 1 120,46 лв.; Сметка 2039 „Други сгради“ - промяна на балансова стойност от 95 377,87 лв. на 90 102,23 лв., поради отписан актив на стойност 800,00лв. и начислена амортизация 4 475,64лв.; Сметка 2049 „Други машини, съоръжения, оборудване“ – промяна на балансова стойност от 501 473,68лв. на 403 800,17лв., включваща: новозакупени активи на обща стойност 2 880 лв.; преоценка в посока увеличение 5 126,52лв.; начислени амортизации на стойност 102 800,03лв.; Сметка 2202 „Инфраструктурни обекти“ – промяна на балансова стойност от 999 267,43лв. на 835 411,82лв. в посока намаление, представляващо начислени амортизации.

С оглед на гореизложеното възниква необходимост да се извърши промяна в Приложение №2 към Правилника за устройството и дейността на ОП „Жилфонд“.

При изработването на проекта на Правилник за изменение и допълнение на Правилник за устройството и дейността на ОП „Жилфонд“ са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост** – необходимо е приемането на Правилник за изменение и допълнение на Правилник за устройството и дейността на ОП „Жилфонд“ с оглед актуализиране на Приложение №2 към Правилника.

**Принципът на обоснованост** – промяната в текстовете на Правилник за устройството и дейността на ОП „Жилфонд“ се обосновава с разпоредбите на чл.3, ал.9 и ал. 11 от Раздел ІІ, §2 от Раздел VІІ от Наредбата за създаване, управление и дейността на общинските предприятия по гл.VІ от ЗОС, които предвиждат промени в описа на предоставеното за управление имущество при наличие на обективни обстоятелства, какъвто е настоящият случай.

**Принципите на предвидимост и откритост** са спазени – проектът с мотивите и предварителната оценка са публикувани на официалния сайт на община Пловдив за становища и предложения от заинтересованите лица.

**Принципът на съгласуваност** – чрез сайта на община Пловдив проектът с мотивите и предварителната оценка на въздействието публично са предоставени на заинтересованите лица, като в проекта за решение, представен пред Общински съвет Пловдив ще бъдат взети предвид направените предложения и изготвените становища.

**Принципът на субсидиарност, пропорционалност и стабилност** – предложените изменения в Правилника за устройството и дейността на ОП „Жилфонд“ са в съответствие с нормативните актове от по-висока степен.

При изработване на проекта на Правилника за изменение и допълнение на Правилник за устройството и дейността на ОП „Жилфонд“ е спазен чл.18а от Закона за нормативните актове, както и разпоредбите на глави II и III от същия. Извършена е **предварителна оценка на въздействието** на предлаганата промяна в описа на предоставеното за управление имущество на предприятието.

**Цел на изменението и допълнението на Правилник за изменение и допълнение на Правилника за устройството и дейността на ОП „Жилфонд“.**

Целта на приемането на настоящите промени е да се внесат промени в Приложение №2 към Правилник за устройството и дейността на ОП „Жилфонд“, с оглед коректно отразяване на наличните ДМА в Приложение №2 „Опис на предоставеното за управление имущество“ към 31.12.2018г. в съответствие със записаните в счетоводните регистри.

**Финансови средства, необходими за прилагането на Правилника**

За прилагане на измененията в Правилника за устройството и дейността на ОП „Жилфонд“ не е необходимо разходването на бюджетни средства.

**Очаквани резултати**

Очакваните резултати са: обективно регистриране и счетоводно отчитане на материалните активи, предоставените за управление на ОП „Жилфонд“.

**Анализ за съответствие с правото на Европейския съюз**

*Предлаганото приемане на Правилник за изменение и допълнение на Правилника за устройството и дейността на ОП „Жилфонд“ е в съответствие с нормативните актове от по-висока степен, както и с това на европейското законодателство.*

Приемането на Правилник за изменение и допълнение на Правилника за устройството и дейността на ОП „Жилфонд“е подзаконов нормативен акт за прилагане на отделни разпоредби на Закона за местното самоуправление и местната администрация, Закона за общинската собственост, Закон за нормативните актове и други приложими законови разпоредби, *поради което съответствието й с правото на Европейския съюз е предопределено от съответствието на цитираните нормативни актове с правото на Европейския съюз и доколкото тези норми са транспонирани и въведени в националното законодателство на РБ.*

В изпълнение на изискванията на Закона за нормативните актове е извършена предварителна оценка на въздействието на проекта на подзаконовия нормативен акт.

Проектът на подзаконовия нормативен акт е публикуван на официалната страница на община Пловдив на **16.05.2019г**.

Към публикувания проект е прикачена и предварителната оценка на въздействие на проекта на Правилник за изменение и допълнение на Правилник за устройството и дейността на ОП „Жилфонд“.

В рамките на законовия 30 дневен срок, предложенията и становищата по проекта на Правилник за изменение и допълнение на Правилник за устройството и дейността на ОП „Жилфонд“ ще се публикуват на интернет страницата на община Пловдив и ще бъдат взети в предвид при внасяне на проекта за решение пред Общински съвет Пловдив.

**Правни основания:** чл. 21, ал. 1, т.6, т. 23 и ал. 2 от ЗМСМА, във връзка с чл.52, ал.3 и ал.4 от Закон за общинската собственост, във връзка с чл. 11, ал. 3 и чл. 15, ал. 1 от ЗНА при спазване изискванията на чл. 19, чл. 20, чл. 26 и чл. 28 от ЗНА и чл. 75, чл.76, чл.77 и чл.79 от АПК, във връзка с чл.3, ал.8 и ал.9 от Раздел ІІ, §2 от Раздел VІІ от “Наредба за създаване, управление и контрол върху дейността на общинските предприятия”, приета с Решение №456, взето с протокол №20 от 29.11.2018г. на Общински съвет Пловдив, във връзка с чл.17 и чл.25, ал.2 от Правилник за устройството и дейността на ОП „Жилфонд“.

**ПРОЕКТ ЗА РЕШЕНИЕ:**

**1.** Приема Правилник за изменение и допълнение на Правилник за устройството и дейността на ОП „Жилфонд“, приет с Решение №403 от 25.10.2006г. на Общински съвет Пловдив, последно изменен и допълнен с РОС №249/19.06.2018г., както следва:

**§ 1.** Отменя Приложение №2към действащия Правилник за устройството и дейността на ОП „Жилфонд” и приема актуализирано **Приложение №2** “Опис на предоставеното за управление имущество“ към 31.12.2018г.*,* което става неразделна част от същия.

**Приложения:**

1. Актуализирано **Приложение №2** към Правилника за устройството и дейността на ОП „Жилфонд“, неразделна част от Правилника и от настоящото Решение.
2. Предварителна оценка на въздействието.